kardosdrur/scandi-wiki huggingface dataset:
Nikolaj Petrovitj Ivanov

Nikolaj Petrovitj Ivanov (på russisk: Николай Петрович Иванов) (20. august 1949 - 8. juni 2012) var en russisk roer fra Sankt Petersborg, olympisk guldvinder og dobbelt verdensmester.

Ivanov vandt en guldmedalje for Sovjetunionen i firer med styrmand ved OL 1976 i Montreal. Bådens øvrige besætning var Vladimir Jesjinov, Mikhail Kusnetsov, Aleksandr Klepikov, Aleksandr Sema (der roede det indledende heat) samt styrmand Aleksandr Lukjanov. I finalen sikrede den sovjetiske båd sig guldet foran Østtyskland, der fik sølv, og Vesttyskland, der tog bronzemedaljerne. Han deltog også ved OL 1972 i München, som del af den sovjetiske toer med styrmand.

Ivanov vandt desuden to VM-guldmedaljer, en i toer med styrmand i 1974 og en i firer med styrmand i 1975. Han vandt også en EM-guldmedalje i toer med styrmand i 1973.

OL-medaljer 
 1976:  Guld i firer med styrmand

Referencer

Eksterne henvisninger 

Roere fra Sovjetunionen
Roere fra Rusland
Personer fra Sankt Petersborg
Mikhail Kusnetsov

Mikhail Nikolajevitj Kusnetsov (på russisk: Михаил Николаевич Кузнецов) (født 4. juni 1952 i Moskva, Sovjetunionen) er en russisk tidligere roer og olympisk guldvinder.

Kuznetsov vandt en guldmedalje for Sovjetunionen i firer med styrmand ved OL 1976 i Montreal. Bådens øvrige besætning var Vladimir Jesjinov, Nikolaj Ivanov, Aleksandr Klepikov, Aleksandr Sema (der roede det indledende heat) samt styrmand Aleksandr Lukjanov. I finalen sikrede den sovjetiske båd sig guldet foran Østtyskland, der fik sølv, og Vesttyskland, der tog bronzemedaljerne. Det var det eneste OL han deltog i.

Kuznetsov vandt desuden en VM-sølvmedalje i otter i 1977.

OL-medaljer 
 1976:  Guld i firer med styrmand

Referencer

Eksterne henvisninger 

Roere fra Sovjetunionen
Roere fra Rusland
Personer fra Moskva
Aleksandr Klepikov

Aleksandr Gregorjevitj Klepikov (på russisk: Александр Григорьевич Клепиков) (født 23. maj 1950 i Leningrad, Sovjetunionen, død 26. februar 2021) var en russisk roer og olympisk guldvinder.

Klepikov var med i firer med styrmand, der vandt VM-guldmedalje i 1975 for Sovjetunionen.

Sovjetunionen var dermed blandt favoritterne ved OL 1976 i Montreal. Ud over Klepikov udgjorde Vladimir Jesjinov, Nikolaj Ivanov, Mikhail Kusnetsov (ikke indledende heat), Aleksandr Sema (kun indledende heat) samt styrmand Aleksandr Lukjanov besætningen. Den  sovjetiske båd kvalificerede sig med en andenplads i det indledende heat til semifinalen, som blev vundet med over et sekunds forspring og ny olympisk rekord. I finalen sikrede den sovjetiske båd sig guldet i overlegen stil foran Østtyskland, der kom i mål 2½ sekund efter og fik sølv, mens Vesttyskland tog bronzemedaljerne, yderligere fire sekunder bagud.

OL-medaljer 
 1976:  Guld i firer med styrmand

Referencer

Eksterne henvisninger 

Roere fra Sovjetunionen
Roere fra Rusland
Personer fra Sankt Petersborg
Deltagere for Sovjetunionen ved sommer-OL 1976
Olympiske mestre fra Sovjetunionen
Aleksandr Sema

Aleksandr Andrejevitj Sema (på russisk: Александр Андреевич Сема) (født 13. april 1952 i Leningrad, Sovjetunionen) er en russisk tidligere roer og olympisk guldvinder.

Sema vandt en guldmedalje for Sovjetunionen i firer med styrmand ved OL 1976 i Montreal, hvor han roede det første heat. Bådens besætning i finalen var Vladimir Jesjinov, Nikolaj Ivanov, Mikhail Kusnetsov, Aleksandr Klepikov samt styrmand Aleksandr Lukjanov. I finalen sikrede den sovjetiske båd sig guldet foran Østtyskland, der fik sølv, og Vesttyskland, der tog bronzemedaljerne. Det var det eneste OL han deltog i.

Sema vandt desuden en VM-guldmedalje i firer med styrmand i 1975.

OL-medaljer 
 1976:  Guld i firer med styrmand

Referencer

Eksterne henvisninger 

Roere fra Sovjetunionen
Roere fra Rusland
Personer fra Sankt Petersborg
Peter Berger

Peter Berger (født 16. oktober 1949 i Konstanz) er en tysk tidligere roer og olympisk guldvinder.

Berger roede for den lokale klub RV Neptun i Konstanz, og han roede først toer med styrmand, som han blev vesttysk mester med i 1967. I 1968 kom han med i en firer med styrmand der blev vesttysk mester og kom med til OL 1968, hvor de kom i B-finalen, men måtte opgive at deltage her på grund af sygdom, så de blev samlet nummer tolv. 

Efter nogle udskiftninger i båden blev den vesttyske firer med styrmand i de følgende år kendt som "Bullenvierer", og de blev europamestre i 1969 og 1971 samt verdensmestre i 1970 for Vesttyskland. Bådens øvrige besætning bestod af Gerhard Auer, Hans-Johann Färber og Alois Bierl, mens Stefan Voncken var styrmand først, men blev afløst af Uwe Benter fra 1971.

Vesttyskerne var derfor blandt favoritterne ved OL 1972 i München. "Bullenvierer" vandt da også deres indledende heat og semifinale og havde ikke behøvet at ro sig fuldt ud, så i finalen sikrede de sig guldet i olympisk rekordtid foran båden fra DDR, der fik sølv, mens Tjekkoslovakiets båd tog bronzemedaljerne.

OL-medaljer 
 1972:  Guld i firer med styrmand

Referencer

Eksterne henvisninger 

Roere fra Tyskland
Deltagere for Vesttyskland ved sommer-OL 1968
Deltagere for Vesttyskland ved sommer-OL 1972
Olympiske mestre fra Vesttyskland
Olympiske medaljevindere i roning
Medaljevindere ved sommer-OL 1972
Hans-Johann Färber

Hans-Johann Färber (født 20. april 1947 i Šljivoševci, Jugoslavien) er en tysk tidligere roer og olympisk guldvinder.

Färber blev i 1967 vesttysk mester i toer uden styrmand og vandt EM-bronze i samme disciplin samme år. I 1968 kom han med i en tysk firer med styrmand, der deltog ved OL 1968, hvor de kom i B-finalen, men måtte opgive at deltage her på grund af sygdom, så de blev samlet nummer tolv.

Efter nogle udskiftninger i båden, blev den vesttyske firer med styrmand i de følgende år kendt som "Bullenvierer", og de blev europamestre i 1969 og 1971 samt verdensmestre i 1970 for Vesttyskland. Bådens øvrige besætning bestod af Gerhard Auer, Peter Berger og Alois Bierl, mens Stefan Voncken var styrmand først, men blev afløst af Uwe Benter fra 1971.

Vesttyskerne var derfor blandt favoritterne ved OL 1972 i München. "Bullenvierer" vandt da også deres indledende heat og semifinale og havde ikke behøvet at ro sig fuldt ud, så i finalen sikrede de sig guldet i olympisk rekordtid foran båden fra DDR, der fik sølv, mens Tjekkoslovakiets båd tog bronzemedaljerne.

I 1974 blev der dannet en ny udgave af fireren med styrmand, hvor blot Färber og Benter var tilbage fra guldvinderne i 1972. De blev vesttyske mestre i 1975 og vandt VM-bronze i både 1974 og 1975.

Färber deltog for sidste gang ved OL i 1976 i Montreal med fireren med styrmand. Besætningen var denne gang ud over ham Ralph Kubail, Siegfried Fricke, Peter Niehusen og styrmand Hartmut Wenzel. De blev nummer to i indledende heat og nummer tre i semifinalen. I finalen var den sovjetiske båd hurtigst og vandt guld foran båden fra DDR, mens vesttyskerne sikrede sig bronze.

Färber var oprindeligt i lære som slagter, men i løbet af sin rokarriere blev han professionel soldat. Han var senere leder af det regionale olympiske center i München, og senere var han leder Tierpark Hellabrunn.

OL-medaljer 
 1972:  Guld i firer med styrmand
 1976:  Bronze i firer med styrmand

Referencer

Eksterne henvisninger 

Roere fra Tyskland
Deltagere for Vesttyskland ved sommer-OL 1968
Deltagere for Vesttyskland ved sommer-OL 1972
Deltagere for Vesttyskland ved sommer-OL 1976
Olympiske mestre fra Vesttyskland
Olympiske bronzemedaljevindere fra Vesttyskland
Olympiske medaljevindere i roning
Medaljevindere ved sommer-OL 1972
Medaljevindere ved sommer-OL 1976
Gerhard Auer

Gerhard Auer (født 29. juni 1943, død 21. september 2019) var en tysk roer og olympisk guldvinder.

Auer var sidst i 1960'erne og først i 1970'erne med i en firer med styrmand, der blev kendt som "Bullenvierer" og blev europamestre i 1969 og 1971 samt verdensmestre i 1970 for Vesttyskland. Bådens øvrige besætning bestod af Hans-Johann Färber, Peter Berger og Alois Bierl, mens Stefan Voncken var styrmand først, men blev afløst af Uwe Benter fra 1971.

Vesttyskerne var derfor blandt favoritterne ved OL 1972 i München. "Bullenvierer" vandt da også deres indledende heat og semifinale og havde ikke behøvet at ro sig fuldt ud, så i finalen sikrede de sig guldet i olympisk rekordtid foran båden fra DDR, der fik sølv, mens Tjekkoslovakiets båd tog bronzemedaljerne.

Auer vandt et enkelt tysk mesterskab i 1976, og efter sin rokarriere blev han forretningsmand, der endte som direktør for en møbelfabrik.

OL-medaljer 
 1972:  Guld i firer med styrmand

Referencer

Eksterne henvisninger 

Roere fra Tyskland
Olympiske medaljevindere i roning 
Deltagere for Vesttyskland ved sommer-OL 1972
Olympiske mestre fra Vesttyskland 
Medaljevindere ved sommer-OL 1972
Alois Bierl

Alois Bierl (født 8. september 1943 i Waldmünchen) er en tysk tidligere roer og olympisk guldvinder.

Bierl kom med i den vesttyske firer med styrmand, der sidst i 1960'erne og først i 1970'erne blev kendt som "Bullenvierer", og de blev europamestre i 1969 og 1971 samt verdensmestre i 1970 for Vesttyskland. Bådens øvrige besætning bestod af Gerhard Auer, Hans-Johann Färber og Peter Berger, mens Stefan Voncken var styrmand først, men blev afløst af Uwe Benter fra 1971.

Vesttyskerne var derfor blandt favoritterne ved OL 1972 i München. "Bullenvierer" vandt da også deres indledende heat og semifinale og havde ikke behøvet at ro sig fuldt ud, så i finalen sikrede de sig guldet i olympisk rekordtid foran båden fra DDR, der fik sølv, mens Tjekkoslovakiets båd tog bronzemedaljerne.

Bierl blev i 1973 nummer tre ved EM i toer uden styrmand.

Han var i sit arbejdsliv ingeniør ved kemivirksomheden BASF.

OL-medaljer 
 1972:  Guld i firer med styrmand

Referencer

Eksterne henvisninger 

Roere fra Tyskland
Deltagere for Vesttyskland ved sommer-OL 1972
Olympiske mestre fra Vesttyskland
Olympiske medaljevindere i roning
Medaljevindere ved sommer-OL 1972
Uwe Benter

Uwe Benter (født 1. december 1955 i Frankfurt am Main) er en tysk tidligere roer og olympisk guldvinder.

I slutningen af 1960'erne og først i 1970'erne blev der dannet en vesttysk firer med styrmand, som blev kendt som "Bullenvierer", og denne båd blev europamester i 1969 og 1971 samt verdensmester i 1970 for Vesttyskland. Roerne i båden var Gerhard Auer, Hans-Johann Färber og Alois Bierl og Peter Berger, mens Stefan Voncken var styrmand først. Han blev afløst af Benter fra 1971, hvor denne blot var femten år.

Vesttyskerne var derfor blandt favoritterne ved OL 1972 i München. "Bullenvierer" med Benter som styrmand vandt da også deres indledende heat og semifinale og havde ikke behøvet at ro sig fuldt ud, så i finalen sikrede de sig guldet i olympisk rekordtid foran båden fra DDR, der fik sølv, mens Tjekkoslovakiets båd tog bronzemedaljerne.

Benter var også med fireren med styrmand i en næsten helt ny besætning (kun Färber og Benter var tilbage fra OL 1972), og den nye konstellation vandt VM-bronze i 1974.

OL-medaljer 
 1972:  Guld i firer med styrmand

Referencer

Eksterne henvisninger 

Roere fra Tyskland
Personer fra Frankfurt am Main
Deltagere for Vesttyskland ved sommer-OL 1972
Olympiske mestre fra Vesttyskland
Olympiske medaljevindere i roning
Medaljevindere ved sommer-OL 1972
Dick Joyce

Richard John "Dick" Joyce (født 1. maj 1946 i Wellington, New Zealand) er en newzealandsk tidligere roer og dobbelt olympisk guldvinder.

Ved OL 1968 i Mexico City vandt Joyce en guldmedalje i firer med styrmand, sammen med Ross Collinge, Dudley Storey, Warren Cole og styrmand Simon Dickie. Newzealænderne vandt guldmedaljen foran Østtyskland, der fik sølv, mens Schweiz sikrede sig bronzen.

Fire år senere, ved OL 1972 i München, vandt han sit andet olympiske guld, denne gang som del af newzealændernes otter, der triumferede foran USA og Østtyskland.

Joyce vandt desuden en VM-bronzemedalje i otter ved VM 1970 i Canada, samt en EM-guldmedalje i samme disciplin i 1971 i København. På dette tidspunkt kunne roere fra hele verden deltage ved EM.

OL-medaljer 
 1968:  Guld i firer med styrmand
 1972:  Guld i otter

Referencer

Eksterne henvisninger 

Roere fra New Zealand
Personer fra Wellington
Warren Cole

Warren Joseph Cole (12. september 1940 - 17. juli 2019) var en newzealandsk roer og olympisk guldvinder.

Ved OL 1968 i Mexico City vandt Cole en guldmedalje i firer med styrmand, sammen med Ross Collinge, Dudley Storey, Dick Joyce og styrmand Simon Dickie. Newzealænderne vandt guldmedaljen foran Østtyskland, der fik sølv, mens Schweiz sikrede sig bronzen. Fire år senere, ved OL 1972 i München, deltog han i samme disciplin, hvor newzealænderne sluttede på sjettepladsen.

Cole vandt desuden en VM-bronzemedalje i otter ved VM 1970 i Canada.

OL-medaljer 
 1968:  Guld i firer med styrmand

Referencer

Eksterne henvisninger 

Roere fra New Zealand
Olympiske medaljevindere i roning 
Olympiske mestre fra New Zealand 
Medaljevindere ved sommer-OL 1968
Simon Dickie

Simon Charles Dickie (31. marts 1951 - 13. december 2017) var en newzealandsk roer og dobbelt olympisk guldvinder.

Ved OL 1968 i Mexico City vandt Dickie en guldmedalje i firer med styrmand. Han var bådens styrmand, mens Ross Collinge, Dudley Storey, Warren Cole og Dick Joyce var roerne. Newzealænderne vandt guldmedaljen foran Østtyskland, der fik sølv, mens Schweiz sikrede sig bronzen.

Fire år senere, ved OL 1972 i München, vandt han sit andet olympiske guld, denne gang som styrmand i newzealændernes otter, der triumferede foran USA og Østtyskland. Han vandt sin tredje OL-medalje ved OL 1976 i Montreal, igen i otteren, der denne gang fik bronze.

Dickie vandt desuden en VM-bronzemedalje i otter ved VM 1970 i Canada, samt en EM-guldmedalje i samme disciplin i 1971 i København. På dette tidspunkt kunne roere fra hele verden deltage ved EM.

OL-medaljer 
 1968:  Guld i firer med styrmand
 1972:  Guld i otter
 1976:  Bronze i otter

Referencer

Eksterne henvisninger 

Roere fra New Zealand
Kristrún Rut Antonsdóttir

Kristrún Rut Hassing Antonsdóttir (født. 12. oktober 1994 i Odense, Danmark) er en islandsk fodboldspiller, der spiller midtbane for Mallbackens IF i Elitettan. 

Hun har tidligere spillet for UMF Selfoss, italienske ASD Femminile Chieti og A.S. Roma, norske Avaldsnes IL og senest den danske ligaklub Ballerup-Skovlunde Fodbold.

Referencer

Eksterne henvisninger 
 

Fodboldspillere fra Island
Kvindelige fodboldspillere fra Island
Fodboldspillere fra Ballerup-Skovlunde Fodbold
Kvindelige fodboldspillere i Elitedivisionen fra Island
Ernst Frederik af Sachsen-Coburg-Saalfeld

Ernst Frederik () (født 8. marts 1724, død 8. september 1800) var hertug af Sachsen-Coburg-Saalfeld fra 1764 til 1800.

Han var søn af hertug Frans Josias af Sachsen-Coburg-Saalfeld. Han blev efterfulgt som hertug af sin søn Frans Frederik

Se også 
Ernestinske hertugdømmer
Huset Wettin

Eksterne links 

Ernestinske linje af Huset Wettin
Hertuger af Sachsen-Coburg-Saalfeld
Personer fra Saalfeld
Tyskere i 1800-tallet
Mosevej Sportsplads

Mosevej Sportsplads er et fodboldstadion i Kolding, Danmark og er hjemmebane for Kolding Q. Der er plads til i alt 1.500 på stadionet.

Referencer 

Fodboldstadioner i Danmark
Sport i Kolding
Kolding Q
LF Arena

LF Arena er et fodboldstadion i Piteå, Sverige og er hjemmebane for Piteå IF. Der er plads til i alt 6.000 på stadionet.

References 

Fodboldstadioner i Sverige
Sport i Piteå
Piteå IF
Innerfolda

Innerfolda eller Indre Foldafjorden er den inderste fjordarm af Foldafjorden i Nærøy og Høylandet kommuner i Trøndelag fylke  i Norge. Fjorden går 45 kilometer mod nordøst fra Kolvereid, og senere mod  sydøst til Kongsmoen i bunden af fjorden, hvor Kongmoelven munder ud. Fjorden har stærke tidevandsstrømme.
Fjorden har indløb via Korsnessundet mellem Korsneset i vest og Finnestranda i øst. Fjorden går først nordøstover med spredte bebyggelser på nordsiden, blant andet Kreklingan. Lidt længere inde i fjorden ligger Årforbukta på nordsiden og bebyggelsen Årfora. Lidt længere mod nordøst ligger bebyggelsen Leirvika. Ved landsbyen Foldereid svinger fjorden mod sydøst.

Lige sydøst for Foldereid krydser fylkesvej 17 fjorden over den cirka 300 meter lange Foldabroen fra 1968, som knyttede Indre og Ytre Namdalen sammen. Derfra går fjorden videre mod sydøst  til Kongsmoen. Fylkesvej 17 følger hele denne del af fjorden på sydsiden. Fylkesvei 521 går på nordsiden af fjorden fra Foldereid og østover. Fra Foldereid går fylkesvej 770 langs nordsiden af fjorden vestover til Kolvereid.

Kilder og henvisninger 

Fjorde i Trøndelag

Nærøy

Høylandet
Sha Zhengwen

Sha Zhengwen (født. 18. juni 1990, 190 cm) er en kinesisk håndboldspiller, der soiller for Shanghai Handball og Kinas kvindehåndboldlandshold.

Referencer  

Håndboldspillere fra Kina
John E. Walker

Sir John Ernest Walker FRS FMedSci (født 7. januar 1941) er en britisk kemiker, der modtog nobelprisen i kemi i 1997 sammen med Paul D. Boyer for at belyse enzymatiske mekanismer ved syntese af adenosintrifosfat (ATP). De delte prisen med Jens Christian Skou, der fik den for opdagelse af natrium-kalium-pumpen. Walker er Emeritus Director og Professor på MRC Mitochondrial Biology Unit i Cambridge, og Fellow fellow på Sidney Sussex College, Cambridge.

Referencer 

Kemikere fra Storbritannien
Nobelprismodtagere i kemi
Nobelprismodtagere fra Storbritannien
Professorer fra Storbritannien
John Pople

Sir John Anthony Pople,  (født 31. oktober 1925, død 15. marts 2004) var en britisk teoretisk kemiker, der modtog nobelprisen i kemi sammen med Walter Kohn i 1998 for sin udvikling af beregningsmetoder inden for kvantekemi.

Referencer 

Kemikere fra Storbritannien
Nobelprismodtagere i kemi
Nobelprismodtagere fra Storbritannien
Professorer fra Storbritannien
Briter i 1900-tallet
Briter i 2000-tallet
Juridisk Institut

Juridisk Institut kan henvise til:

 Juridisk Institut (Aarhus Universitet)
 Juridisk Institut (Aalborg Universitet)
 Juridisk Institut (Syddansk Universitet)

 Se også
 Det Juridiske Fakultet (Københavns Universitet)
Bogen

Bogen kan henvise til:

Steder

Norge 
 Bogen (bugt) – et bugt i Evenes kommune i Nordland
 Bogen (Evenes) – et bebyggelse og administrasionscenter i Evenes kommune i Nordland
 Bogen (Kvæfjord) – en by i Kvæfjord kommune i Troms
 Bogen (Tromsø) – en by i Tromsø kommune i Troms
 Bogen (Sortland) – en bebyggelse i Sortland kommune i Nordland
 Bogen (Steigen) – en by i Steigen kommune i Nordland
 Bogen (fjell) – et fjeld i Storfjord kommune i Troms
 Bogen (Sør-Aurdal) – en dal i Sør-Aurdal kommune i Buskerud

Tyskland 
 Bogen (Tyskland) – en by i Straubing-Bogen, Bayern
Schwarzach

Schwarzach er en kommune- og stednavn og kan henvise til:

 kommuner
 i Tyskland
 Schwarzach (Niederbayern), kommune i Landkreis Straubing-Bogen, Bayern
 Schwarzach (Odenwald), kommune i Neckar-Odenwald-Kreis, Baden-Württemberg
 Schwarzach am Main, kommune i Landkreis Kitzingen, Bayern
 Schwarzach bei Nabburg, kommune i Landkreis Schwandorf, Bayern
 i Østrig
 Schwarzach (Vorarlberg), kommune i Bezirk Bregenz, Vorarlberg
 Schwarzach im Pongau, købstadskommune i Bezirk St. Johann im Pongau, Salzburg

 kommunedele
 i Baden-Württemberg
 Schwarzach (Bad Saulgau), landsby ved Stadt Bad Saulgau, Landkreis Sigmaringen
 Schwarzach (Rheinmünster), bydel i kommunen Rheinmünster, Landkreis Rastatt
 i Bayern
 Schwarzach (Hengersberg), bydel ved købstaden Hengersberg, Landkreis Deggendorf
 Schwarzach (Langdorf), bydel ved kommunen Langdorf, Landkreis Regen
 Schwarzach bei Kulmbach, bydel ved købstaden Mainleus, Landkreis Kulmbach
 Schwarzach (Pyrbaum), bydel ved købstaden Pyrbaum, Landkreis Neumarkt im der Oberpfalz
 Schwarzach bei Schwabach, bydel ved den kreisfrie Stadt Schwabach
 Schwarzach (Stadlern), bydel der Gemeinde Stadlern, Landkreis Schwandorf
 i Schweiz
 Schwarzach (Thurgau), landby ved Kloster Paradies, i kommunen Schlatt, Kanton Thurgau

 floder
 Schwarzach (Schussen), en flod i Baden-Württemberg, Tyskland, biflod til Schussen
 Schwarzach (Donau), en flod i Baden-Württemberg, Tyskland, biflod til Donau
 Schwarzach (Altmühl), en flod i Bayern, Tyskland, biflod til Altmühl
 Schwarzach (Main), en flod i Bayern, Tyskland, biflod til Main
 Schwarzach (Naab), en flod i Bayern, Tyskland, biflod til Naab
 Schwarzach (Rednitz), en flod i Bayern, Tyskland, biflod til Rednitz
Elmenhorst

Elmenhorst kan henvise til:

 Elmenhorst (Lauenburg) – kommune i Kries Lauenburg, Schleswig-Holstein
 Elmenhorst (Stormarn) – kommune i Kreis Stormarn, Schleswig-Holstein
 Elmenhorst (Vorpommern) – kommune i Landkreis Vorpommern-Rügen, Mecklenburg-Vorpommern
 Elmenhorst/Lichtenhagen– kommune i Landkreis Rostock, Mecklenburg-Vorpommern
Karosserifabrikken

Karosserifabrikken i Helsingør er et privat ejet spillested, der drives af Musikforeningen Karosserifabrikken i Murergade i Helsingør.

Navnet afspejler bygningens historie. I 1922 blev aktieselskabet Karosserifabrikken Kronborg stiftet, og fra 1928-1957 havde fabrikken til huse i fabrikshallerne på Murergade. Karosserifabrikken var en af de første og største karosserifabrikker i landet.

I 1935 blev fabrikshallerne udvidet med et - efter datidens standard - meget stort malerværksted på 84 kvadratmeter. Dobbelt så stort som normale regler tillod, men da man her byggede omnibusser var det nødvendigt for at kunne håndtere de største køretøjer.

Scenen i spillestedet er placeret i det tidligere malerværksted og hovedparten af publikum står på det originale fabriksgulv, hvor der blandt andet blevet producerede 800 førerkabiner til lastbiler. Produktionen af køretøjer omfattede alt fra store busser til mindre erhvervskøretøjer til bagere, bryggerier og lignende.

Op gennem 1950´ene blev der også bygget Københavner Taxier i hallerne – en speciel model taxi med ekstra sæder og plads til passagerne. Bygningen har således været en væsentlig historisk del af den industrielle udvikling i Helsingør før og efter 2. verdenskrig.

I dag gør bygningens kraftige konstruktion i beton, at lokalerne er velegnet som koncertsal med gode akustiske egenskaber.

I 2013 husede den tidligere karosserifabrik Musikkens Hus, der har været ramme om en lang række forskellige kulturelle aktiviteter - herunder Sweet Silence Studios, pladeselskabet og tour-managementet Eastwing & Partnere og galleriudstillinger med malende musikere.

Efter en større renovering i 2019 åbner spillestedet Karosserifabrikken 31. oktober 2019. Spillestedet arbejder tæt sammen med Musikforeningen Karosserifabrikken og de frivillige kræfter i foreningen.

Omdrejningspunktet er kærlighed til musikken og lysten til at skabe positive arrangementer til glæde for lokalområdet.

Karosserifabrikken er ikke en del af det kommunale/regionale tilskudssystem. Det betyder at økonomien kan være begrænset, men at spillestedet har stor åndelig og aktivitetsmæssig handlefrihed.

Ambitionen bag spillestedet er at lave 25 rock- og popkoncerter om året for op til 330 gæster ad gangen.

Kilder og henvisninger 

 Websted

Spillesteder i Danmark
Helsingør
Den lille afskyelige snemand

Den lille afskyelige snemand er en amerikansk animationsfilm fra 2019. Filmen er produceret af DreamWorks Animation.

Medvirkende 
 Fanny Leander Bornedal som Yi (stemme)
 Sigurd Philip Dalgas som Peng (stemme)
 Oliver Berg som Jin (stemme)
 Jesper Asholt som Hr. Burnish (stemme)
 Johanne Louise Schmidt som Dr. Zara (stemme)
 Vigga Bro som Nai Nai (stemme)

Eksterne henvisninger 
 

Amerikanske film fra 2014
Animationsfilm fra USA
Familiefilm fra USA
Engelsksprogede film
EHF Champions League 2019-20 - Gruppespil (kvinder)

EHF Champions League 2019-20 - gruppespil begyndte den 6. oktober og slutter den 17. november 2019. I alt 16 hold konkurrerer om 12 pladser i knockout-runden i kvindernes EHF Champions League 2019-20.

Lodtrækning 
Lodtrækningen for gruppespillet fandt sted d. 27. juni 2019.

Seedning 
Seedningslagene bliv offentliggjort d. 24. juni 2019.

Grupper

Gruppe A

Gruppe B

Gruppe C

Gruppe D

Referencer 

2019-20 - Gruppespil (kvinder)
Håndbold i 2019
Håndbold i 2020
Friedberg

Friedberg kan henvise til:

 Friedberg (Bayern) – by i Landkreis Aichach-Friedberg, Bayern
 Friedberg (Hessen) – kredsby i Wetteraukreis, Hessen
 Friedberg (Steiermark) – by i Østrig
Frank Wigglesworth Clarke

Frank Wigglesworth Clarke (født 19. marts 1847, død 23. maj 1931) var en amerikansk geokemiker, der beregnede og opdagede, at lidt over 47% af Jordens skorpe består af ilt.

Geologer fra USA